На основу члана 99. Закона о планирању и изградњи („Сл. гласник РС“, бр. 72/2009, 81/2009-испр. 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013-одлука УС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023), члана 2. Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл. гласник РС“, бр. 61/2015, 88/2015, 46/2017, 30/2018 и 53/2021), члана 77. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Сл. гласник града Врања“, бр. 6/2016, 43/2016 и 28/2017), члана 32. Закона о локалној самоуправи („Сл. гласник РС“ 129/2007, 83/2014 - др. закон, 101/2016 – др. закон, 47/2018 и 111/2021 – др. закон) и члана 15, 40. и 152. Статута општине Владичин Хан („Службени гласник града Врања“, број 7/2024-пречишћени текст), Скупштина општине Владичин Хан, на седници одржаној дана 27. јуна 2024. године, донела је

**ОДЛУКУ О РАЗМЕНИ ГРАЂЕВИНСКОГ ЗЕМЉИШТА**

**Члан 1**

Овом одлуком врши се размена грађевинског земљишта између општине Владичин Хан, која је власник кп. бр. 661/6, у површини од 74 м2, кп.бр. 661/7, у површини од 4 м2, обе уписане у ЛН бр. 166 КО Владичин Хан, кп.бр. 1040/15, у површини од 25 м2, кп.бр. 1040/16, у површини од 2 м2 и кп.бр. 1040/17, у површини од 1 м2, све уписане у ЛН бр. 317 КО Владичин Хан и Голд јабука ДОО, Владичин Хан који је власник кп. бр. 662/5, у површини од 12 м2, уписана у ЛН бр. 3438 КО Владичин Хан.

**Члан 2**

Обавезује се Голд јабука ДОО, Владичин Хан, да плати разлику у тржишној вредности непокретности од 127.036,30 динара у року од 20 дана од дана закључења уговора.

**Члан 3**

Ближа права и обавезе између општине Владичин Хан и Голд јабука ДОО, Владичин Хан, регулисаће се уговором о размени грађевинског земљишта, који ће се потписати након ступања на снагу ове одлуке и прибављања мишљења надлежног правобранилаштва.

**Члан 4**

У име општине Владичин Хан уговор о размени грађевинског земљишта потписаће председник општине или лице које он овласти.

**Члан 5**

Ова одлука ступа на снагу осмог дана од дана објављивања у "Службеном гласнику града Врања".

**СКУПШТИНА ОПШТИНЕ**

**ВЛАДИЧИН ХАН**

**Број: 06-72/8/24-I**

**Дана 27. јуна 2024. године**

**ЗАМЕНИЦА ПРЕДСЕДНИЦЕ,**

**Милена Милосављевић**